

**KAUNO KAZIO GRINIAUS PROGIMNAZIJOS**

**DIREKTORIUS**

**ĮSAKYMAS**

**DĖL I-IV KLASIŲ MOKINIŲ TESTAVIMO COVID-19 LIGAI (KORONAVIRUSO INFEKCIJAI) ĮTARTI AR DIAGNOZUOTI**

**ORGANIZAVIMO PROGIMNAZIJOJE**

2021 m. spalio 4d. Nr. 1V-61

Kaunas

Vadovaudamasis Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2021 m. rugpjūčio 24 d. sprendimu Nr. V-1927\_ „Dėl pavedimo organizuoti, koordinuoti ir vykdyti testavimą ugdymo įstaigose“ ir Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2021 m. rugpjūčio 30 d. sprendimu Nr. V-1963 „Dėl pavedimo organizuoti, koordinuoti ir vykdyti testavimą ugdymo įstaigose“ pakeitimo“ bei Kauno miesto savivaldybės administracijos direktoriaus 2021 m. spalio 4 d. įsakymu Nr.A-3521 ,,Dėl Kauno miesto savivaldybės administracijos direktoriaus 2021 m. rugsėjo 1 d. įsakymo Nr. A- 3055 ,,Dėl pavedimo organizuoti, koordinuoti ir vykdyti testavimą Kauno miesto savivaldybės teritorijoje esančiose ugdymo įstaigose pakeitimo“ :

1. O r g a n i z u o j u testavimą COVID-19 ligai (koronaviruso infekcijai) įtarti ar diagnozuoti I-IV progimnazijos klasių mokiniams taikant nosies landų tepinėlių ėminių kaupinių tyrimą SARS-COV-2 (2019-NCOV) RNR nustatyti tikralaikės PGR metodą.

2. T v i r t i n u testavimo COVID-19 ligai (koronaviruso infekcijai) įtari ar diagnozuoti organizavimo gimnazijoje tvarką ir testavimo grafiką (pridedama).

3. S k i r i u direktoriaus pavaduotoją ugdymui Liną Jurevičienę koordinuoti testavimo procesą progimnazijos I-IV klasėse, užtikrinant testavimo vykdymo etapų bei veiksmų, nurodytų Sprendime, įgyvendinimą.

4. N u r o d a u direktoriaus pavaduotojai ugdymui Linai Jurevičienei:

4.1. prieš pradedant vykdyti testavimą progimnazijoje informuoti kiekvienos klasės bendruomenę apie planuojamo vykdyti testavimo organizavimą, jo tikslą, atlikimo eigą, rezultatų interpretavimą, asmens duomenų tvarkymą;

4.2. prieš vykdant tyrimą, gauti pasirašytus mokinių atstovų sutikimus dėl dalyvavimo tyrime;

4.3. pateikti progimnazijos visuomenės sveikatos priežiūros specialistei apibendrintus tyrimų rezultatus (testuotų mokinių skaičių bei pavardes mokinių, kuriems galimai įtariama COVIS-19 liga);

5. N u s t a t a u, kad testavimas pradedamas 2021 m. spalio 13 d.

6. Į p a r e i g o j u:

6.1. direktoriaus pavaduotoją ūkio reikalams Daivą Trimailovienę paruošti panaudotų testų surinkimo vietą;

6.2. progimnazijos raštvedę Rozetą Malatokienę mokinių registre pažymėti mokinių tėvų sutikimus dėl dalyvavimo profilaktiniame COVID-19 ligos nustatymo tyrime;

6.3. I-IV klasių vadovus:

6.3.1. surinkti tėvų sutikimus testuotis ir perduoti sutikimus kuruojančiai pavaduotojai ugdymui Linai Jurevičienei;

6.3.2. apie testavimo laiką informuoti mokinius;

7. Progimnazijos visuomenės sveikatos priežiūros specialistė informuoja teigiamą rezultatą gavusių mokinių tėvus (globėjus, rūpintojus) apie poreikį pasitikrinti dėl COVID-19 ligos (koronaviruso infekcijos) bei registruotis į mobilųjį punktą patvirtinamajam PGR tyrimui per Karštosios linijos sistemą telefonu 1808 arba pildant elektroninę registracijos formą adresu [www.1808.lt](http://www.1808.lt).

8. N u s t a t a u, kad testavimo COVID-19 ligai (koronaviruso infekcijai) įtari ar diagnozuoti organizavimo progimnazijoje tvarka įsigalioja nuo 2021 m. spalio 11 dienos.

Direktorius Stanislovas Šimanauskas

|  |
| --- |
| PATVIRTINTA |
| Kauno Kazio Griniaus progimnazijos |
| direktoriaus 2021 m. spalio 4 d |
| įsakymu Nr. 1V-61 |

**I-IV KLASIŲ MOKINIŲTESTAVIMO COVID-19 LIGAI (KORONAVIRUSO INFEKCIJAI) ĮTARTI AR DIAGNOZUOTI ORGANIZAVIMO KAUNO KAZIO GRINIAUS PTOGIMNAZIJOJE TVARKA**

**I SKYRIUS**

**BENDROSIOS NUOSTATOS**

1. Kauno Kazio Griniaus progimnazijos (toliau – Progimnazija) mokinių testavimo savikontrolės testais tvarka (toliau – tvarka) reglamentuoja mokinių testavimo Progimnazijoje sąlygas. Testavimo procesu siekiama užtikrinti ar jį keičiantis teisės aktas bei šio sprendimo pagrindu priimtas savivaldybės administracijos direktoriaus įsakymas COVID-19 ligos tarp progimnazijos bendruomenės narių plitimo kontrolę, mažinti šios ligos židinių ar protrūkių progimnazijoje skaičių.

2. Testavimas vykdomas, vadovaujantis Lietuvos Respublikos sveikatos apsaugos ministro valstybės lygio ekstremaliosios situacijos valstybės operacijų vadovo 2021 m. rugpjūčio 24 d. sprendimu „Dėl pavedimo organizuoti, koordinuoti ir vykdyti testavimą ugdymo įstaigose“ ar jį keičiantis teisės aktas bei šio sprendimo pagrindu priimtas Kauno miesto savivaldybės administracijos direktoriaus 2021-09-01 įsakymu Nr. AD1-3055 „Dėl pavedimo organizuoti, koordinuoti ir vykdyti testavimą Kauno miesto savivaldybės teritorijoje esančiose ugdymo įstaigose“ ir Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2021 m. kovo 12 d. Nr. V-352 „Dėl asmenų, sergančių covid-19 liga (koronaviruso infekcija), asmenų, įtariamų, kad serga COVID-19 liga (koronaviruso infekcija), ir asmenų, turėjusių sąlytį, izoliavimo namuose, kitoje gyvenamojoje vietoje ar savivaldybės administracijos numatytose patalpose taisyklių patvirtinimo“ 9 priedas.

3. Progimnazijoje testavimas yra savanoriškas, rekomenduojamas tiems I-IV klasių mokiniams, kurie nėra imunizuoti (imunizuoti – persirgę, kai sirgta prieš mažiau nei 210 dienų arba tie, kurie prieš mažiau nei 60 dienų gavę teigiamą serologinio tyrimo atsakymą, išskyrus atvejus, kai serologinis tyrimas atliekamas po vakcinacijos; mokiniai, kuriems vakcinacija viena iš COVID-19 ligos (koronaviruso infekcijos) vakcinų pagal patvirtintą skiepijimo schemą, yra baigta).

4. Progimnazijoje testuotis gali tik tie mokiniai, kurių tėvai (globėjai, rūpintojai) išreiškė raštišką sutikimą vaikams dalyvauti testavime.

5. Dalyvaujančių tyrime mokinių tėvai iki pirmojo testavimo privalo pateikti pasirašytą „Sutikimo dėl dalyvavimo progimnazijos vykdomame testavime COVID-19 ligai įtarti ar diagnozuoti formą“.

6. Prieš pradedant vykdyti testavimą Progimnazija informuoja kiekvienos klasės bendruomenę apie planuojamo vykdyti testavimo organizavimą, jo tikslą, atlikimo eigą, rezultatų interpretavimą, asmens duomenų tvarkymą: parengiama informacija klasių vadovams, kurie elektroninio dienyno aplinkoje informuoja savo klasės tėvus (globėjus, rūpintojus) ir mokinius apie planuojamo vykdyti testavimo organizavimą, jo tikslą, atlikimo eigą, rezultatų interpretavimą, asmens duomenų tvarkymą.

7. Testavimą koordinuoja direktoriaus įsakymu paskirtas direktoriaus pavaduotojas ugdymui.

**II SKYRIUS**

**TESTAVIMO METODAS IR SAVIKONTROLĖS TYRIMO PROCESAS**

8. Progimnazijoje pasirinktas I-IV klasių mokinių testavimas taikant nosies landų tepinėlių ėminių kaupinių tyrimą SARS-COV-2 (2019-NCOV) RNR nustatyti tikralaikės PGR metodu.

9. Šiuo metodu Progimnazijoje mokiniai testuojami ne rečiau kaip kas 5 dienas, konkretus laikas suderinamas atsižvelgiant į mokinių pamokų tvarkaraštį ir skelbiamas gimnazijos informaciniuose kanaluose.

10. Kai Progimnazijoje organizuojamas savikontrolės tyrimas dėl konkrečioje klasėje nustatyto ar po kontakto su Progimnazijos pedagogu COVID-19 mokiniai testuojami dėl COVID-19 ligos nustatymo ne dažniau kaip kas 2 dienas ir ne rečiau kaip kas 3 dienas.

**III SKYRIUS**

**SAVIKONTROLĖS TYRIMO ETAPAI**

11. Progimnazijoje mokinių testavimą prižiūri Progimnazijos direktoriaus paskirti asmenys: direktoriaus pavaduotojas ugdymui, raštvedė, klasių vadovai, kuriuos instruktuoja Progimnazijos visuomenės sveikatos specialistas.

12. Tyrimas atliekamas nustatytomis savaitės dienomis ir nustatytu laiku, nustatytame kabinete.

13. Klasės vadovas:

13.1. surenka tėvų (globėjų, rūpintojų) sutikimus testuotis ir perduoda sutikimus atsakingam direktoriaus pavaduotojui ugdymui;

13.2. informuoja mokinius apie testavimo datą, laiką ir vietą;

13.3. palydi mokinius į testavimo vietą.

14. Progimnazijos visuomenės sveikatos priežiūros specialistė:

14.1. vertina ir interpretuoja tyrimo rezultatus;

14.2. mokinių panaudotus ir saugiai sudėtus panaudotus testus kaupia nustatytoje vietoje;

14.3. apibendrintus tyrimų rezultatus (testuotų mokinių skaičių bei pavardes mokinių, kurių antigeno testo rezultatas teigiamas) ir pateikia paskirtai direktoriaus pavaduotojai ugdymui;

14.4. informuoja mokinių, kurių testo rezultatas yra teigiamas ir įtariamas Covid-19 ligos atvejis, tėvus apie poreikį mokiniui pasitikrinti dėl Covid-19 ligos bei registracijos į mobilųjį punktą patvirtinamajam PGR tyrimui per karštosios linijos sistemą telefonu 1808 arba pildant elektroninę registracijos formą adresu [www.1808.lt](http://www.1808.lt).

16. Gavus teigiamą antigeno testo rezultatą ir įtarus COVID-19 ligos (koronaviruso infekcijos) atvejį, mokinio tėvai informuojami apie būtinybę paimti vaiką iš progimnazijos, mokiniams neleidžiama dalyvauti ugdymo procese.

**IV SKYRIUS**

**SAUGUMO IR HIGIENOS UŽTIKRINIMAS**

17. Tyrimo metu laikomasi asmens bei aplinkos higienos sąlygų: mokiniai, testavimą prižiūrintys asmenys, atlieka rankų higieną vandeniu ir muilu arba dezinfekcine priemone prieš ir po testavimo.

18. Testavimo vietoje naudojamos šios priemonės: asmeninės apsaugos priemonės (vienkartinės medicininės kaukės, pirštinės), rankų antiseptikas. Pirštinėmis ir antiseptikais (kabinete) aprūpina Progimnazija, atsakingas direktoriaus pavaduotoja ūkio reikalams.

19. Po testavimo rekomenduojama atlikti rankų higieną.

**IV SKYRIUS**

**BAIGIAMOSIOS NUOSTATOS**

21. Progimnazijos administracija Tamo dienyne reguliariai teikia testuojamų mokinių atstovams pagal įstatymą informaciją apie procesą ir tyrimo (-ų) apibendrintus rezultatus.

22. Progimnazija užtikrina asmens duomenų, reikalingų organizuoti, koordinuoti ir vykdyti testavimą, tvarkymo saugumą, konfidencialumą ir saugojimą.

23. Mokinių tėvai bet kada gali tiek atsisakyti testavimo, tiek raštu išreikšti sutikimą testuotis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| PATVIRTINTA |
| Kauno Kazio Griniaus progimnazijos |
| direktoriaus 2021 m. spalio 4 d |
| įsakymu Nr. 1V-61 |

**I-IV KLASIŲ MOKINIŲ TESTAVIMO COVID-19 LIGAI (KORONAVIRUSO INFEKCIJAI) ĮTARTI IR DIAGNOZUOTI GRAFIKAS KAUNO KAZIO GRINIAUS PROGIMNAZIJOJE 2021 M.**

Testavimas COVID-19 ligai (koronaviruso infekcijai) įtarti ar diagnozuoti I-IV progimnazijos klasių mokiniams taikant kaupinių metodą Kauno Kazio Griniaus progimnazijoje vyksta:

1. spalio 13, 20, 27 d.;
2. lapkričio 10, 17, 24 d.;
3. gruodžio 8, 15, 22 d.

\_\_\_\_\_\_\_\_\_\_\_\_\_\_\_\_\_\_\_\_\_\_\_